ธอส. จัดโปรสลากออม ลุ้นรับ 1 ล้านบาท 24 งวด
ธอส. จัดโปรพิเศษฉลองครบรอบ 68 ปี ด้วยสลากออมทรัพย์ ธอส.ชุดเกล็ดดาว เพิ่มผลตอบแทนหน้าสลาก พร้อมลุ้นรับ 1 ล้านบาท 24 งวด
20 ก.ย. 2564

ธนาคารอาคารสงเคราะห์ ฉลองครบรอบ 68 ปี จัดโปรโมชั่นพิเศษเพื่อสนับสนุนการออมด้วย “สลากออมทรัพย์ ธอส. ชุดเกล็ดดาว” หน่วยละ 5,000 บาท ฝากครบ 2 ปี รับผลตอบแทนหน้าสลากเพิ่มเป็น 0.50% ต่อปีจากปกติ 0.40% ต่อปี สำหรับผู้ที่ซื้อสลากตั้งแต่วันที่ 20 กันยายน – 15 ตุลาคม 2564 พิเศษ!! สำหรับผู้ที่ซื้อสลากตั้งแต่ 1,000 หน่วยขึ้นไปต่อรายการ รับเพิ่มกล้องวงจรปิด MI Home Security Camera 360 180OP ผู้ช่วยดูแลความปลอดภัยภายในบ้าน จำนวน 1 ราย ต่อ 1 ชิ้นนายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการตอบแทนลูกค้าประชาชนในโอกาสครบรอบ 68 ปี ธอส. ในวันที่ 24 กันยายน 2564 จึงได้จัดโปรโมชั่นพิเศษเพื่อสนับสนุนการออม ด้วย “สลากออมทรัพย์ ธอส. ชุดเกล็ดดาว” หน่วยละ 5,000 บาท ฝากครบ 2 ปี รับผลตอบแทนหน้าสลากเพิ่มเป็น 0.50% ต่อปี จากปกติ 0.40% ต่อปี สำหรับผู้ที่ซื้อสลากตั้งแต่วันที่ 20 กันยายน – 15 ตุลาคม 2564 พิเศษ!! สำหรับผู้ที่ซื้อสลากตั้งแต่ 1,000 หน่วยขึ้นไปต่อรายการ (5 ล้านบาทขึ้นไป) ได้รับกล้องวงจรปิด MI Home Security Camera 360 180OP ผู้ช่วยดูแลความปลอดภัยภายในบ้าน จำนวน 1 ราย ต่อ 1 ชิ้น หรือจนกว่าของจะหมด นอกจากนี้ ผู้ที่ซื้อสลากออมทรัพย์ ธอส. ชุดเกล็ดดาว ยังมีโอกาสถูกรางวัลที่ 1 มูลค่า 1 ล้านบาท/หมวด ในวันที่ 16 ของทุกเดือนรวม 24 ครั้ง หรือลุ้นรางวัลอื่น ๆ อีกมากมาย อาทิ รางวัลที่ 2, 3 และ 4 รวมถึงรางวัลเลขท้าย 3 ตัว รางวัลเลขสลับเลขท้าย 3 ตัว รางวัลเลขท้าย 2 ตัว และรางวัลเลขสลับเลขท้าย 2 ตัว ดอกเบี้ยและเงินรางวัลยังได้รับการยกเว้นภาษีเงินได้บุคคลธรรมดาอีกด้วย ล่าสุด ณ วันที่ 16 กันยายน 2564 สลากออมทรัพย์ ธอส. ชุดเกล็ดดาว สามารถจำหน่ายได้แล้วกว่า 7,860,000 หน่วย หรือคิดเป็นมูลค่าถึง 39,300 ล้านบาท“ส่วนสำคัญที่ทำให้ ธอส. จัดทำผลิตภัณฑ์สินเชื่อที่รองรับความต้องการของประชาชนที่ต้องการมีบ้านได้อย่างต่อเนื่อง โดย ณ วันที่ 15 กันยายน 2564 จำนวน 153,575 ล้านบาท คิดเป็นกว่า 72% ของเป้าสินเชื่อปล่อยใหม่ในปี 2564 จำนวน 215,000 ล้านบาท เป็นผลมาจากการนำเงินที่ได้จากการจำหน่ายสลากออมทรัพย์ ธอส. ทั้ง 4 ชุด รวมมูลค่าสูงกว่า 109,300 ล้านบาท มาจัดทำเป็นผลิตภัณฑ์สินเชื่อบ้านอัตราดอกเบี้ยต่ำ ซึ่งถือว่าผู้ที่ออมเงินกับสลากออมทรัพย์ ธอส. ยังได้มีส่วนร่วมในการช่วยทำให้คนไทยได้มีบ้านตามพันธกิจของ ธอส. ได้อีกด้วย”นายฉัตรชัย กล่าว


ทั้งนี้ ผู้ที่สนใจสามารถซื้อสลากออมทรัพย์ ธอส.ได้ที่ Mobile Application GHB ALL หรือที่สาขาธนาคารทุกแห่ง ทั่วประเทศ สอบถามรายละเอียดหรือติดตามข้อมูลข่าวสารของธนาคารเพิ่มเติมที่ศูนย์ลูกค้าสัมพันธ์ (Call Center) โทร. 0-2645-9000 หรือ Facebook Fanpage ธนาคารอาคารสงเคราะห์ และ www.ghbank.co.th